ভার্জিনিয়া অ্যান ম্যাকেনা ওবিই (; জন্ম: ৭ জুন ১৯৩১) হলেন একজন ব্রিটিশ অভিনেত্রী। তিনি আ টাউন লাইক অ্যালিস (১৯৫৬) চলচ্চিত্রে অভিনয়ের জন্য শ্রেষ্ঠ ব্রিটিশ অভিনেত্রী বিভাগে বাফটা পুরস্কার অর্জন করেন, এবং কার্ভ হার নেম উইথ প্রাইড (১৯৫৮) চলচ্চিত্রের অভিনয়ের জন্য আরেকটি বাফটা পুরস্কারের মনোনয়ন লাভ করেন। এছাড়া তিনি বর্ন ফ্রি (১৯৬৬) চলচ্চিত্রে অভিনয়ের জন্য নাট্যধর্মী চলচ্চিত্রে শ্রেষ্ঠ অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন।  প্রারম্ভিক জীবন ম্যাকেনা ১৯৩১ সালের ৭ই জুন লন্ডনের মেরিলবোনে জন্মগ্রহণ করেন। তিনি হেরনের গিল স্কুলে পড়াশুনা করেন। তিনি ছয় বছর দক্ষিণ আফ্রিকায় কাটিয়ে ১৪ বছর বয়সে পুনরায় এই স্কুলে ভর্তি হন। পরবর্তীতে তিনি লন্ডনের রয়্যাল আলবার্ট হল ভিত্তিক সেন্ট্রাল স্কুল অব স্পিচ অ্যান্ড ড্রামাতে পড়াশোনা করেন।V&A, Theatre and Performance Special Collections, Elsie Fogerty Archive, THM/324  কর্মজীবন ১৯ বছর বয়সী ম্যাকেনা ডান্ডি রিপার্টরি থিয়েটারে ছয় মাস ব্যয় করেন। তিনি লন্ডনের ওয়েস্ট এন্ড থিয়েটারের মঞ্চনাটকে কাজ করেন। তার অভিষেক ঘটে পেনি ফর আ সং নাটক দিয়ে। এরপর তিনি টেলিভিশনে জন গিলগুডের সাথে উইন্টার্স টেল এবং শাউট অ্যালাউড সালভেশন-এ অভিনয় করে সকলের নজর কাড়েন।  ম্যাকেনার অভিনীত প্রথম চলচ্চিত্র ছিল দ্য সেকেন্ড মিসেস টাঙ্কোয়েরি (১৯৫২)। একই বছর এরপর তিনি হাস্যরসাত্মক ফাদার ডুয়িং ফাইন (১৯৫২) চলচ্চিত্রে অভিনয় করেন। পরের বছর তিনি জনপ্রিয় যুদ্ধভিত্তিক চলচ্চিত্র দ্য ক্রুয়েল সি (১৯৫৩)-এ ছোট ভূমিকায় অভিনয় করেন এবং স্বল্প নির্মাণব্যয়ের হাস্যরসাত্মক চলচ্চিত্র দি ওরাকল (১৯৫৩)-এ আরেকটু বড় ভূমিকায় অভিনয় করেন। এছাড়া এই সময়ে তিনি মঞ্চে দ্য রিভার লাইন নাটকের জন্য ইতিবাচক পর্যালোচনা অর্জন করেন।  ম্যাকেনা ১৯৫৬ সালে যুদ্ধকালীন নাট্যধর্মী আ টাউন লাইক অ্যালিস ছবিতে পিটার ফিঞ্চের বিপরীতে অভিনয় করেন। ছবিটি বক্স অফিসে হিট হয়।"BRITISH FILMS MADE MOST MONEY: BOX-OFFICE SURVEY", দ্য ম্যানচেস্টার গার্ডিয়ান, ২৮ ডিসেম্বর ১৯৫৬: ৩। ম্যাকেনা তার অভিনয়ের জন্য শ্রেষ্ঠ ব্রিটিশ অভিনেত্রী বিভাগে বাফটা পুরস্কার অর্জন করেন। প্রদর্শকদের ভোটে তিনি চতুর্থ জনপ্রিয় ব্রিটিশ তারকার খ্যাতি লাভ করেন।"The Most Popular Film Star In Britain", দ্য টাইমস (লন্ডন, ইংল্যান্ড), ৭ ডিসেম্বর ১৯৫৬; পৃ. ৩।  ব্যক্তিগত জীবন ১৯৫৭ সালে ম্যাকেনা অভিনেতা বিল ট্র্যাভার্সকে বিয়ে করেন। তাদের চার সন্তান রয়েছে, তন্মধ্যে একজন উইল ট্র্যাভার্স। বিল ১৯৯৪ সালে মৃত্যুবরণ করেন। তিনি অভিনেত্রী লিলি ট্র্যাভার্সের দাদী।  পুরস্কার ও মনোনয়ন  পুরস্কার বছর পুরস্কারের বিভাগ মনোনীত চলচ্চিত্র ফলাফল  বাফটা পুরস্কার ১৯৫৭ শ্রেষ্ঠ ব্রিটিশ অভিনেত্রী আ টাউন লাইক অ্যালিস   ১৯৫৯ শ্রেষ্ঠ ব্রিটিশ অভিনেত্রী কার্ভ হার নেম উইথ প্রাইড   গোল্ডেন গ্লোব পুরস্কার ১৯৬৭ সেরা নাট্য চলচ্চিত্র অভিনেত্রী বর্ন ফ্রি    তথ্যসূত্র  বহিঃসংযোগ     বিষয়শ্রেণী:১৯৩১-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর ইংরেজ অভিনেত্রী বিষয়শ্রেণী:২১শ শতাব্দীর ইংরেজ অভিনেত্রী বিষয়শ্রেণী:ইংরেজ চলচ্চিত্র অভিনেত্রী বিষয়শ্রেণী:ইংরেজ টেলিভিশন অভিনেত্রী বিষয়শ্রেণী:ইংরেজ মঞ্চ অভিনেত্রী বিষয়শ্রেণী:লন্ডনের অভিনেত্রী বিষয়শ্রেণী:সেন্ট্রাল স্কুল অব স্পিচ অ্যান্ড ড্রামার প্রাক্তন শিক্ষার্থী বিষয়শ্রেণী:অফিসার অব দি অর্ডার অব দ্য ব্রিটিশ এম্পায়ার বিষয়শ্রেণী:শ্রেষ্ঠ ব্রিটিশ অভিনেত্রী বিভাগে বাফটা পুরস্কার বিজয়ী বিষয়শ্রেণী:লরন্স অলিভিয়ে পুরস্কার বিজয়ী বিষয়শ্রেণী:ব্রিটিশ ডেমহুড প্রাপ্ত অভিনেত্রী বিষয়শ্রেণী:ইংরেজ আত্মজীবনীকার বিষয়শ্রেণী:ব্রিটিশ মঞ্চ অভিনেত্রী বিষয়শ্রেণী:ব্রিটিশ টেলিভিশন অভিনেত্রী বিষয়শ্রেণী:ব্রিটিশ আত্মজীবনীকার বিষয়শ্রেণী:ব্রিটিশ চলচ্চিত্র অভিনেত্রী বিষয়শ্রেণী:মেট্রো-গোল্ডউইন-মেয়ারের চুক্তিবদ্ধ শিল্পী বিষয়শ্রেণী:২০শ শতাব্দীর ব্রিটিশ অভিনেত্রী বিষয়শ্রেণী:২১শ শতাব্দীর ব্রিটিশ অভিনেত্রী